НАЦРТ

На основу члана 17. Закона о буџетском систему **(„Службени гласник РС“, бр. 54/09, 73/10, 101/10, 101/11, 93/12, 62/13, 63/13 - исправка, 108/13, 142/14, 68/15-др. Закон,103/15, 99/16 и 113/17, 95/2018, 31/2019, 72/2019 и 149/2020),**члана 32. став 1. тачка 3. и 13. Закона о локалној самоуправи („Службени гласник РС“, бр.129/07 и 83/14-др. закон, 101/16-др. закон и 47/18), члана 6. став 1. тачка 3. и члана 11.-18. Закона о финансирању локалне самоуправе („Сл.гласник РС“, бр.62/06, 47/11, 93/12, 99/2013-усклађени дин. износи 125/2014-усклађени дин. износи , 95/15-усклађени дин. износи, 91/16- усклађени дин. износи, 104/16-др. закон, 96/17- усклађени дин. износи и 89/18- усклађени дин. износи, 95/2018 - др.закон, 86/2019- усклађени дин износ, 126/2020 усклађени дин износ, 99/2021 усклађени дин. износ и 111/2021-др. закон) и члана 36. став 1. тачка 3. и 13,Општинско веће општине Рача, на седници одржаној дана \_\_\_\_\_\_\_\_\_\_\_\_. године утврдило је предлог

**О Д Л У К Е**

**О ЛОКАЛНИМ КОМУНАЛНИМ ТАКСАМА**

**Члан 1.**

Овом одлуком уводе се локалне комуналне таксе за коришћење права, предмета и услуга на територији општине Рача и утврђује се висина, олакшице, рокови и начин плаћања локалне комуналне таксе ( у даљем тексту: Такса)

**Члан 2.**

 Обвезник таксе је корисник права, предмета и услуга за чије је коришћење прописано плаћање локалне комуналне таксе.

**Члан 3.**

 Такса се плаћа за:

1. Истицање фирме на пословном простору,
2. Држање средстава за игру ('' забавне игре''),
3. Држање моторних, друмских и прикључних возила, осим пољоривредних возила и машина,

**Члан 4.**

Таксе се не плаћају за коришћење права, предмета и услуга од стране државних органа и организација, органа и организација јединица локалне самоуправе и установа јавних предузећа где је оснивач општина Рача.

**Члан 5.**

Фирма у смислу ове одлуке је сваки истакнути назив или име које упућује на то да правно лице или предузетник обавља одређену делатност. Ако се на једном пословном објекту налази више истакнутих фирми истог обвезника, такса се плаћа само за једну фирму. За сваку фирму истакнуту ван пословног објекта плаћа се такса.

**Члан 6.**

Правна лица и предузетници који обављају пословну делатност на територији општине Рача, дужни су да на свом пословном простору, видно истакну фирму.

**Члан 7.**

Обавеза плаћања локалне комуналне таксе настаје од почетка коришћења права, предмета и услуга за чије коришћење је прописано плаћање локалне комуналне таксе и траје док постоји основ њиховог коришћења.

 Комуналне таксе за држање моторних, друмских и прикључних возила плаћају се приликом регистрације, односно продужења важења регистрације моторних возила.

**Члан 8.**

Обавезник комуналне таксе дужан је да сваку насталу промену пријави надлежном органу у року порписаном овом одлуком, а најкасније у року од 15 дана од дана настанка промене.

**Члан 9.**

 Уплата прихода од комуналних такси врши се на одговарајуће уплатне рачуне прописане Правилником о условима и начину вођења рачуна за уплату јавних прихода и расподелу средстава са тих рачуна.

**Члан 10.**

 Комуналну таксу плаћа обвезник у складу са Законом о буџетском систему, Законом о пореском поступку и пореској администрацији и Законом о финансирању локалне самоуправе.

**Члан 11.**

 У погледу наплате и контроле извршења ове одлуке стараће се Одељење за изворне приходе, привреду, јавне службе и финансије Општинске управе општине Рача и комунална инспекција Општинске управе општине Рача.

Инспекцијски надзор истицања фирме на пословном простору врши Одељење за имовинско-правне односе, урбанизам, грађевинарство, стамбено-комуналне, инспекцијске послове и инвестиције.

**Члан 12.**

Висина, олакшице, рокови и начин плаћања одређују се у складу са овом одлуком и таксеном тарифом комуналних такса.

**Члан 13.**

 На износ висине накнаде за комуналну таксу, обвезник плаћа камату према Закону о пореском поступку и пореској администрацији, а обрачунава је и наплаћује Одељење за привреду, пољопривреду буџет и финансије

**Члан 14.**

Саставни део ове одлуке је Таксена тарифа локалних комуналних такси утврђена за поједина права, предмете и услуге.

**Члан 15.**

 Даном ступања на снагу ове Oдлуке престаје да важи Одлука о локалним комуналним таксама број 020-144/2021-I-01 од 20.12.2021. године (Службени гласник општине Рача'' , бр. 30/2021 ).

**Члан 16.**

 Ова Одлука ступа на снагу осмог дана од дана објављивања у ''Службеном гласнику општине Рача'', a, примењује се од почев од 01.01.2023. године. .

**ТАКСЕНА ТАРИФА**

**ЛОКАЛНИХ КОМУНАЛНИХ ТАКСИ**

 **ТАРИФНИ БРОЈ 1**

. Предузетници и правна лица која су према закону којим се уређује рачуноводство разврстана у мала и микро правна лица (осим предузетника и правних лица која обављају делатности: банкарства; осигурања имовине и лица; производње и трговине нафтом и дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде; казина, коцкарница, кладионица, бинго сала и пружања коцкарских услуга и ноћних барова и дискотека), а имају годишњи приход до 50.000.000,00 динара, не плаћају локалну комуналну таксу за истицање фирме на пословном простору.

2. Правна лица која су у смислу закона којим се уређује рачуноводство разврстана у средња као и предузетници, микро и мала правна лица, (осим предузетника и правних лица која обављају делатности: банкарства; осигурања имовине и лица; производње и трговине нафтом и дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде; казина, коцкарница, кладионица, бинго сала и пружања коцкарских услуга и ноћних барова и дискотека), локалну комуналну таксу за истицање фирме на пословном простору плаћају на годишњем нивоу у износу од  **158.731,00** динара.

2.1 За сваку фирму истакнуту ван пословног објекта односно издвојену пословну јединицу обвезник тачке 1. овог тарифног броја плаћа таксу за сваку истакнуту фирму у износу од **31.746,2** динара (20% од износа из тачке 2 овог Тарифног броја).

3. Правна лица која су према закону којим се уређује рачуноводство разврстана у великаправна лица, (осим предузетника и правних лица која обављају делатности: банкарства; осигурања имовине и лица; производње и трговине нафтом и дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде; казина, коцкарница, кладионица, бинго сала и пружања коцкарских услуга и ноћних барова и дискотека), плаћају локалну комуналну таксу за истицање фирме на пословном простору на годишњем нивоу у износу од **238.096,5 динара**.

3.1 За сваку фирму истакнуту ван пословног објекта односно издвојену пословну јединицу обвезник тачке 3. овог тарифног броја плаћа таксу за сваку истакнуту фирму у износу од **47.619,3 динара** (20% од износа из тачке 3 овог Тарифног броја).

1. Правна лица која су према закону којим се уређује рачуноводство разврстана у велика, средња, мала и микро правна лица и предузетници, а обављају делатности банкарства; осигурања имовине и лица; производње и трговине нафтом и дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде; казина, коцкарница, бинго сала и пружања коцкарских услуга и ноћних барова и дискотека, локалну комуналну таксу за истицање фирме плаћају на годишњем нивоу и то:

|  |  |
| --- | --- |
| *Шифра класификације делатности* | Годишњи износ таксе у динарима |
| *4.1.1.* | *G 47.30* | *Трговина на мало моторним горивима у специјализованим продавницама-нафте и нафтних дериват* | 793.655,00 |
| *4.1.2.* | *G 47.30* | *Трговина на мало моторним горивима у специјализованим продавницама - ТНГ (течног нафтног гаса) – осим за грејање или кување у домаћинствима* | 174.564,35 |
| *4.1.3.* | *D 35.13**D 35.14**D 35.12* | *Дистрибуција електричне енергије;                                                                                                  Трговина електричном енергијом;     Пренос електричне енергије* | 793.655,00 |
| *4.1.4.* | *H 53.10* | *Поштанске активности јавног сервиса* | 793.655,00 |
| *4.1.4.1.* | *H 53.10* | *Поштанске активности јавног сервиса -Испостава у селу* | 740.073,43 |
| *4.1.4.2.* | *H 53.10* | *Поштанске активности јавног сервиса -Уговорна пошта-Агенције* | 6.200,24 |
| *4.1.5.* | *Ј 61* | *Телекомуникације* | 793.655,00 |
| *4.1.6.* | *K 64.19* | *Остало монетарно посредовање-банке и пословне јединице банака* | 793.655,00 |
| *4.1.7.* | *K 65.12    К 65.11* | *Неживотно осигурање;                                                                                       Животно осигурање* | 793.655,00 |
| *4.1.8.* | *K 5.12* | *Уговорни агенти за Неживотно осигурање (осигурање моторних* | 65.458,78 |
| *4.1.9.* | *R 92.00* | *Клађење и друге сличне активности - кладионице, коцкарнице, експлоатација аутомата за игре на срећу и сл.* | 654.590,11 |
| *4.1.10.* | *R 92.00* | *Продаја листића лутрије (лозова и слично)* | 43.612,58 |
| *4.1.11.* | *I 56.30* | *Услуге припремања и послуживања пића у баровима и дискотекама И ТО САМО У КАТЕГОРИЈИ „НОЋНИХ БАРОВА И ДИСКОТЕКА“* | 152.723,86 |

 Предузетници и правна лица из тачке три, плаћају утврђени износ локалне комуналне таксе за истицање фирме на пословном простору без обзира на површину пословног простора у којем обављају делатност, техничко употребних карактеристика објекта и делова територије општине односно зона у којем обављају делстност.

НАПОМЕНА:

1. Под фирмом се подразува сваки истакнути назив или име које упућује на то да таксени обвезник обавља делатност, без обзира да ли је назив истакнут на објекту, дворишту, степеништу, улазним вратима, поштанском сандучету или било ком другом делу објекта у коме се налазе пословне просторије таксеног обвезника.
2. Ако се на једном пословном објекту налази више истакнутих фирми истог обвезника, такса се плаћа само за једну фирму.

      За сваку фирму истакнуту ван пословног објекта плаћа се такса за сваку истакнуту фирму.

1. Под делатностима  из овог тарифног броја, подразумевају се делатности у смислу важећих аката о класификацији делатности.
2. Таксени обвезници, правна лица обавезни су да сваке године достављавају верификовано обавештење о разврставању по величини од стране Агенције за привредене регистре, у смислу Закона којим се уређује рачуноводство као и финансијски извештај за годину која претходи години за коју се утврђује комунална такса за истицање фирме на пословном простору, најкасније до 31. марта у години за коју се врши утврђивање таксене обавезе ако је приход таксеног обвезника већи од 50.000.000,00 динара.
3. Таксени обвезници, предузетници обавезни су да сваке године достављају документацију о исказаном годишњем приходу за годину која претходи години за коју се утврђује комунална такса за истицање фирме на пословном простору, најкасније до 31. марта у години за коју се врши утврђивање таксене обавезе ако је приход таксеног обвезника већи од 50.000.000,00 динара.
4. Обвезници таксе по овом Тарифном броју дужни су да поднесу пријаву Општинској управи општине Рача, Одсеку за утврђивање, наплату и контролу јавних прихода ради утврђивања висине таксе најкасније до 31. марта у години за коју се врши утврђивање таксе.

 Уколико  у току године (после 31. марта) таксени обвезник региструје фирму дужан је да у року од 30  дана од дана почетка обављања делатности поднесу пријаву Општинској управи општине Рача, Одсеку за утврђивање, наплату и контролу јавних прихода.

 Обвезници таксе по овом Тарифном броју дужни су да сваку насталу  промену (статус, адреса и др.) која је од утицаја за утврђење обавезуе пријави у року од 30  дана од дана настанка промене.

1. Обвезник таксе коме је Општинска управа општине Рача решењем утврдила плаћање таксе из овог тарифног броја, плаћа је квартално према роковима прописаним за плаћање.
2. Такса за истицање фирме плаћа се како за седиште, тако и за сваку пословну јединицу правног лица на територији општине Рача.
3. За време трајања привремене одјаве делатности, обвезник таксе не плаћа таксу по овом тарифном броју.
4. Таксу за истицање фирме на пословним просторијама не плаћају државни органи, органи и организације територијалне аутономије, јединице локалне самоуправе, основне и средње школе, установе социјалне и дечије заштите, друга правна лица која се финансирају из буџета општине Рача и јавна предузећа чији је оснивач Скупштина општине Рача.
5. Утврђивање, контролу и наплату таксе по овом тарифном броју врши Општинска управа  општине Рача – Одсек за утврђивање наплату и контролу јавних прихода.
6. Такса по овом тарифном броју  уплаћује се на уплатни рачун локалних јавних прихода.
7. Под просечном зарадом сматра се просечна зарада по запосленом остварена на територији јединице локалне самоуправе у периоду јануар - август године која претходи години за коју се утврђује фирмарина, према подацима републичког органа надлежног за послове статистике.
8. Комунална такса утврђује се за календарску годину а плаћа се тромесечно у року од 45 дана од дана почетка тромесечја.(до 15.02,15.05,15.08 и 15.11) од доношења решења о утврђивању обавезе плаћања комуналне таксе за  за текућу годину, такса се плаћа аконтационо у висини обавезе за последње тромесечје године која претходи години за коју се утврђује и плаћа такса.

Разлику између таксе утврђене решењем Пореског одељења и аконтационо уплаћене таксе за време за које је таксена обавеза доспела, обвезник је дужан да уплати у року од 15 дана од дана достављања првостепеног решења о утврђивању таксене обавезе.

На износе аконтација које нису плаћене у року из става 2. овог члана, обвезник је дужан да плати камату која се обрачунава у складу са законом којим се уређују порески поступак и пореска администрација.

На дуговани таксу осим камате, камата се обрачунава у складу са законом којим се уређују порески поступак и пореска администрација.

**ТАРИФНИ БРОЈ 2**

Комунална такса за држање средстава на игру („Забавне игре“), на рачунарима, симулаторима, видео апаратима, флиперима и сличним направама које се стављају у погон помоћу новца и жетона, као што су билијар, пикадо и друге сличне игре у којима учесник не остварује добитак у новцу или стварима већ само право на бесплатну игру, утврђује се у дневном износу по једној вредности, односно јединици и то:

1. Приређивање томболе\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_516,00 динара
2. Билијар, стони фудбал, флипер, пикадо и слично, по компјутеру\_\_\_\_\_\_\_ 43,00 динара
3. Интернет клубови и компјутерске играонице, по компјутеру\_\_\_\_\_\_\_\_\_\_ 12,00 динара
4. За држање дечјих рингишпила , возића, трамболина и сл.плаћа се такса на свако средство и износу од\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_217,00 динара
5. За држање рингишпила, аутодрома и сл.преко 20 места\_\_\_\_\_\_\_\_\_\_\_\_\_\_544,00 динара

НАПОМЕНА:

1. Таксу по овом Тарифном броју плаћа држалац средстава за игру који је дужан да пријави држање средстава за игру у року од два дана пре почетка коришћења Одељење за привреду, пољопривреду, буџет и финансије Општинске управе општине Рача, која утврђује решењем висину плаћања таксе.
2. Обвезник таксе коме је Општинске управе општине Рача решењем утврдила плаћање таксе из овог тарифног броја плаћа је месечно и то у року од 8 дана по добијању решења за први месец, а за сваки наредни до 15. У месецу уз обавезу достављања доказа о уплати Општинској управи.
3. Уколико таксени обвезник из става 1. Ове напомене не изврши пријаву односно уплату таксе, надлежни орган Општинске управе општине Рача (Комунална инспекција) ће решењем наложити обавезу пријаве, односно плаћање по овом тарифном броју.
4. Одсек за утврђивање, наплату и контролу јавних прихода општинске управе општине Рача спроводи постипак принудне наплате.
5. Такса по овом Тарифном броју из тачке 2, 4 и 5 у сеоским Месним заједницама умањује се за 50%.

**ТАРИФНИ БРОЈ 3**

 За држање моторних друмских возила и прикључних возила, осим пољопривредних возила и машина, приликом регистрације возила плаћа се комунална такса у износу, и то:

 1. За теретна возила:

* за камионе до 2 т носивости....................................................................1.880 динара
* за камионе од 2 т до 5 т носивости.........................................................2.510 динара
* за камионе од 5 т до 12 т носивости.......................................................4.370 динара
* за камионе преко 12 т носивости............................................................6.240 динара

 2. За теретне и радне приколице ( за путничке аутомобиле)............................620 динара

 3. За путничка возила:

 - до 1.150 цм3....................................................................................................620 динара

 - преко1.150 цм3 до 1.300 цм3......................................................................1.240 динара

 - преко 1.300 цм3 до 1.600 цм3.....................................................................1.870 динара

 - преко 1.600 цм3 до 2.000 цм3.....................................................................2.510 динара

 - преко 2.000 цм3 до 3.000 цм3.....................................................................3.770 динара

 - преко 3.000 цм3............................................................................................6.240динара

4. За мотоцикле:

 - до 125 цм3 ......................................................................................................500 динара

 - преко 125 цм3 до 250 цм3............................................................................ 740 динара

 - преко 250 цм3 до 500 цм3..........................................................................1.240 динара

 - преко 500 цм3 до 1.200 цм3.......................................................................1.520 динара

 - преко 1.200 цм3...........................................................................................1.870 динара

5. За аутобусе и комби бусеве по регистрованом седишту..................................50 динара

6. За прикључна возила: теретне приколице, полуприколице

 и специјалне теретне приколице за превоз одређених врста терета:

* 1 т носивости...............................................................................................510 динара
* од 1т до 5 т носивости................................................................................870 динара
* од 5 т до 10 т носивости..........................................................................1.180 динара
* од 10 т до 12 т носивости........................................................................1.640 динара
* носивости преко 12т................................................................................2.510 динара

 7. За вучна возила (тегљаче):

 - чија је снага мотора до 66 киловата.........................................................1.870 динара

 - чија је снага мотора од 66-96 киловата....................................................2.510 динара

 - чија је снага мотора од 96-132 киловата..................................................3.150 динара

 - чија је снага мотора од 132-177 киловата................................................3.770 динара

 - чија је снага мотора преко 177 киловата.................................................5.010 динара

 8. За радна возила, специјална адаптирана возила за превоз реквизита

 за путујуће забаве, радње и атестирана специјализована возила за

 превоз пчела.......................................................................................................1.240 динара“

Највиши износи локалне комуналне таксе из овог тарифног броја усклађују се годишње, са годишњим индексом потрошачких цена, који објављује републички орган надлежан за послове статистике, при чему се заокруживање врши тако што се износ до пет динара не узима у обзир, а износ преко пет динара заокружује на десет динара.

**НАПОМЕНА:**

Таксу из овог Тарифног броја наплаћује надлежни орган унутрашњих послова приликом регистрације друмских мотора и прикључних возила осим пољоприврендих возила и машина.

**ОПШТИНСКО ВЕЋЕ ОПШТИНЕ РАЧА**

 \_\_\_\_\_\_\_\_\_\_\_\_\_\_\_\_\_\_\_\_ ПРЕДСЕДНИК

 ОПШТИНЕ РАЧА

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ненад Савковић